Aarhuus Stifts-Tidende, 1824-07-02
Ringkjøbing. Paa samme Dag, som Hs. M. Kong Frederik IV i Aaret 1702 beærede Kjøbstaden, Ringkjøbing med Sin allerhøieste Nærværelse, paa samme Dags Aften havde Stadens nuværende Jndvaanere efter 122 Aars Forløb den Glæde at skue Dannerkongen Frederik VI inden for sine Enemærker. Omtrent 1 Miil fra Byen modtoges Hs. M. af et særdeles skjøndt habilleret ridende Corps under 2de Embedsmænds Anførsel, samt derefter af Byens Borgervæbning, og en talløs Mængde af glade Tilskuere, som ledsagede Ham med Jubelraab indtil Han naaede Amtmandsboligen, hvor Han havde bestemt at forblive Natten over. Ved Jndgangen havde Byens og Omegnens Embedsmænd indfundet sig, som samme Aften nøde den Naade at blive præsenterede for Hs. M. J Hr. Amtmand v. Lorenz's smagfuldt oplyste Have var et syngende Personale placeret, der bragte Kongen, Jndvaanernes glade Velkomsthilsen i en af Pastor Abel forfattet Sang, som det behagede Hs. M. allernaadigst at modtage. Om Aftenen og Natten var Byen paa det høitideligste illumineret; flere Bygninger vare prydede med Transparenter, som fremviste Symboler eller Jnd skrifter, der udtrykte Jndvaanernes varme Følelser for den bedste Konge. Over Byens nordre Port hvalvede: sig en meget skiøn anbragt og sindrig decoreret Æresport. Om Morgenen tidlig den 24de Juni behagede det Hs. M. at eftersee Byens oekonomiske Regnskaber samt de nærværende og tilgrændsende Embedsmænds Protokoller. Omtrent Kl. 10 drog Hs. M. ind i Byen, under Klokkernes Ringning, eskorteret af det ridende, Corps, der nød den Lykke at levere Æresvagt. Ved Indgangen paraderede Byens Borgervæbning, og nærmere mod Porten fremstillede sig Stadens og Omegnens Embedsmænd. Overalt modtoges Hs. M. med almindeligt Jubelraab. J selve Byen behagede det Allerhøistsamme at eftersee Raadstuen, Borgervæbningen, Brandanstalterne, Kirken, Byens Skoler, det ny opførste Fattighuus og Sygestuen, den ældste Tobaksfabrik og Kjøbmand M. A. Cohns sjeldne og saare kostbare Ravsamling, hvis Lige vanskelig findes i Norden. - Gaderne hvorigjennem Toget gik, vare bestrøede med Blomster, og Bygningerne smykkede med Guirlander af Grønt. J Byens ene Skole, hvor den indbyrdes Underviisning er indført, tillod Hs. M. allernaadigst at de tilstedeværende geistlige Embedsmænd tolkede deres taknemmelige Følelser for Religionens og Oplysningens hulde Beskytter og Befordrer, ved at afsynge en af Pastor Bloch i Lønberg forfattet Sang, og i Byens anden Skole anhørte Hs. M. med Opmærksomhed de Prøver, Han havde befalet at skulle anstilles i Udenadsregning. Efter Tilbagekomsten til Amtmandens Bolig gav Hs. M. privat Audients og deeltog derefter i et Dejenne, ved hvis Ophør han steeg til Vogns for at drage til Varde. - Paa Tilbagereisen, igjennem Byen, og ved den udenfor sammes Østerport opreiste Æresport, blev Allerhøistsamme hilset af Utalliges Jubelraab, der hjerteligen tydede de inderlige Følelser, som udeelte besielede Alle. Det ridende Corps ledsagede Hs. M. 1 Miil fra Byen, og udbragte ved Skilsmissen det varme og oprigtige Ønske: "Længe leve Kongen!" - Med inderlig Glæde ville Stadens og Omegnens Jndvaanere minde sig disse festlige Dage, og tillige holde sig forvissede om, at Hs. M. vil med Sit lyse Blik og sin rene Fader=Ømhed henvende sin Opmærksomhed paa Landets sande Tilstand, og at saaledes den ædle Hensigt vil opfyldes, som Han selv ved Kongebud allernaadigst har antydet: "at han vilde anvende Sin Nærværelse paa Stederne selv, til at indhente nøiere Kundskab om Alt, hvad der angaaer hans tro og kjære jydske Undersaatters Vel."